Diari Oficial de la Generalitat Valenciana


Sumari del DOGV 1402, del 16-10-1990 (1990/819017)

RESOLUCIÓ de 16 de juliol de 1990, de la Direcció General de Centres i Promoció Educativa, per la qual es donen instruccions per a l'organització i el funcionament dels centres col.laboradors d'educació permanent d'adults i entitats vinculades al Centre Valencià d'Educació d'Adults a Distancia (CEVEAD) de la Comunitat Valenciana.
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   1402

Data del DOGV
:   16-10-1990

Secció del DOGV
:   ALTRES DISPOSICIONS

Número del document
:   1990/819017


Data del document
:   16-07-1990

Organisme emissor
:   Conselleria de Cultura, Educació i Ciència

Tipus de document
:   Resolució

Anàlisi jurídica

Resolució de 16 de juliol de 1990, de la Direcció General de Centres i Promoció Educativa, per la qual es donen instruccions per a l'organització i el funcionament dels centres col·laboradors d'educació permanent d'adults i entitats vinculades al Centre Valencià d'Educació d'Adults a Distància (CEVEAD) de la Comunitat Valenciana.  
Segons que disposa l'article 2 de l'Ordre de 3 de febrer de 1988, de la Conselleria de Cultura, Educació i Ciència (DOGV 18.04.88), per la qual es disposa el funcionament del CEVEAD, s'hi adscriuran els centres col·laboradors d'EPA que calguen.  
També, l'article 3 d'aquesta ordre habilita el CEVEAD per a poder establir acords amb altres entitats en què es concretaran les modalitats d'ensenyament i pedagògiques de cooperació.  
Per tal d'aconseguir un sistema de funcionament correcte dels centres col·laboradors d'EPA i entitats vinculades al CEVEAD, en virtut de les atribucions que em confereix l'article 5 d'aquesta ordre, aquesta direcció general, ha resolt:  
Primer. Centres col·laboradors d'EPA del CEVEAD.  
Podran ser centres col·laboradors d'EPA del CEVEAD els centres públics d'aquesta modalitat educativa que aquesta Direcció General autoritze, tenint en compte la demanda d'educació bàsica d'adults a distància que en les distintes zones es produirà.  
1.1. Els centres col·laboradors d'EPA del CEVEAD confeccionaran un pla d'actuació de suport a l'alumnat matriculat en educació a distància que inclourà: organització, programació, horaris, sistema tutorial i d'avaluació, la coordinació del qual amb el CEVEAD estarà a càrrec de la direcció d'estudis del centre col·laborador.  
1.2. El professorat del centre col·laborador dedicat a donar suport a l'ensenyament a distància, haurà de mantenir una coordinació permanent amb la direcció d'estudis del CEVEAD i respectar els criteris que marque el Centre Valencià d'Educació d'Adults a Distància quant a programació, proves i calendaris d'avaluació, dins d'uns criteris de flexibilitat. Per tal de fixar aquests criteris s'establiran les reunions corresponents entre les direccions d'estudis dels centres col·laboradors i la del CEVEAD.  
1.3. Els centres col·laboradors establiran les tutories presencials i a distància tenint en compte les necessitats de l'alumnat matriculat en Educació a Distància, sempre que ho permeten les possibilitats organitzatives del centre d'acord amb els criteris següents:  
\* Sempre que siga possible, un mateix professor o professora, farà totes les tutories d'una mateixa àrea, en tots els cicles,  
\* Hom procurarà que cap professor/a faça més de 3 àrees distintes i cada professor/a-tutor/a que done suport a l'Educació a Distància tindrà, almenys, una hora setmanal per a la realització de tutories.  
1.4. Els centres d'EPA col·laboradors del CEVEAD coordinaran les línies organitzatives i pedagògiques, pel que fa a l'Educació a Distància, amb el CEVEAD. Hi podran proposar, en aquests sentit, suggeriments i alternatives que potencien l'Ensenyament a Distància.  
Segon. Entitats Vinculades al CEVEAD.  
Es consideren entitats vinculades aquells col·lectius, associacions, etc, públics o privats, sense finalitat de lucre que atenyen l?Educació de Persones Adultes, amb problemàtiques o situacions específiques (grups marginats, exèrcit, disminuïts, etc.).  
2.1. Aquestes entitats vinculades hauran de reunir una sèrie de condicions per a poder establir-se la vinculació amb el CEVEAD:  
a) Han de sol·licitar la vinculació al CEVEAD (Annex I).  
b) Ha de ser de caràcter social i sense voluntat de lucre, de forma que l'alumnat no pague cap quantitat com a matrícula, ni ensenyament, fet que caldrà fer constar en la sol·licitud de vinculació.  
c) Han de tenir un mínim de 15 alumnes. Si una vegada efectuada la matrícula en el CEVEAD, no s'ha obtingut aquest número, aquest alumnat podrà passar a ser directament tutelat des del CEVEAD. No obstant això, podrà autoritzar-se, en casos especials, alguna entitat vinculada el nombre d'alumnes de la qual serà menor.  
d) Les entitats vinculades seguiran les línies pedagògiques, metodològiques i la programació que marque el CEVEAD.  
e) El professorat encarregat de l'acció tutorial de l'alumnat de l?entitat vinculada haurà de tenir la titulació professional reglamentària, llevat de circumstàncies especials que seran valorades per aquesta Direcció General.  
f) L'entitat vinculada presentarà a la direcció del CEVEAD un pla d'actuacions que incloga els aspectes organitzatius i pedagògics.  
g) L'entitat vinculada haurà de disposar d'un local adequat per al desplegament de l'acció tutorial.  
2.2. Les sol·licituds per a constituir una entitat vinculada del CEVEAD es presentaran en aquest centre, durant el mes de juny i la primera quinzena de setembre de cada any.  
La direcció del CEVEAD, en la segona quinzena del mes de setembre, trametrà a la Direcció General de Centres i Promoció Educativa les sol·licituds que hauran presentat les entitats vinculades, informades com cal, a fi que la direcció general atorgue o no la corresponent autorització.  
La renovació de l'autorització de la vinculació també serà anual i es farà en el mateix període, mitjançant sol·licitud cursada pel responsable de l?entitat vinculada, amb aquesta finalitat, adreçada a la direcció del CEVEAD (Annex II).  
De la mateixa manera, les sol·licituds de renovació de l'autorització les trametrà la direcció del CEVEAD, informades com cal, a la Direcció General de Centres i Promoció Educativa per tal que les autoritze.  
2.3. L'alumnat de les entitats vinculades, formalitzarà la matrícula al CEVEAD i haurà de reunir les condicions establertes en l'article quart de l'Ordre de 3 de febrer de 1988 de la Conselleria de Cultura, Educació i Ciència.  
2.4. Les entitats vinculades rebran orientació i suport del CEVEAD en aquells aspectes organitzatius i pedagògics que demanen.  
2.5. El professorat de les entitats vinculades podrà emetre informes sobre l'alumnat que es tindran en compte a l'hora de l'avaluació continua.  
L'avaluació final es farà en les mateixes condicions que per a l'alumnat del CEVEAD i l'aplicarà i la corregirà el professorat del CEVEAD, el qual podrà comptar amb el professorat de les entitats vinculades.  
Tercer  
Per tal de coordinar les actuacions del CEVEAD respecte dels centres col·laboradors i entitats vinculades, la direcció del centre establirà un sistema organitzatiu que coordine, a través de la direcció d'Estudis, qualsevol tipus de relacions (organitzatives, pedagògiques, metodològiques) entre aquests centres i el CEVEAD.  
Quart  
La direcció del CEVEAD farà el seguiment i l'avaluació del pla d'actuacions dels centres col·laboradors i entitats vinculades, a través de la direcció d'estudis.  
València, 16 de juliol de 1990.   
El Director General de Centres i Promoció Educativa:   
Pere Vilches i González.  
ANNEX I  
Sr/a   
director/a de   
 (nom entitat sol·licitant)  
amb domicili a   
 (localitat) (CP)  
carrer núm. Tel.   
EXPOSE:  
Primer: que d'acord amb les disposicions vigents, l?entitat amunt consignada vol vincular-se a aquest centre d'Educació Permanent d'Adults a Distància.  
Segon: que els cursos que farà aquesta entitat seran de caràcter social, sense voluntat de lucre i l'alumnat no pagarà cap quantitat per matrícula, ni per rebre aquests ensenyaments.  
Tercer: que tot l'alumnat que assisteix a aquesta entitat té les condicions exigides en les disposicions vigents per a l?Educació d'Adults a Distància.  
Quart: que l'alumnat s'inscriurà en el CEVEAD.  
Cinquè: que l?entitat seguirà les directrius que marque el CEVEAD per a tot el seu alumnat.  
Sisè: que el professorat encarregat de la tutoria té la titulació professional adequada.  
Setè: que hi ha un local adequat per a desplegar l'acció tutorial.  
Per tot això,  
DEMANE:  
Que ens admeteu, com a entitat vinculada al CEVEAD per al curs   
 , de de   
El/la director/a de l'entitat  
SR. DIRECTOR DEL CEVEAD (VALENCIA)  
ANNEX II  
RENOVACIO D?ENTITATS VINCULADES  
Sr./a Director/a de   
 ,amb domicili a   
carrer núm. Tel.   
EXPOSE:  
Que ens constituírem com a entitat vinculada del CEVEAD en data i no  
s'ha modificat les condicions que en donaren lloc a l'autorització, per això.  
DEMANE:  
Que ens concediu la renovació per al curs   
 , de de   
El/la director/a de l'entitat  
SR. DIRECTOR DEL CEVEAD (VALENCIA)